Sierra de Cortes

La sierra de Cortes ye un conchunto de lomas y cantimplanos de las serranías marguinals de lo Sistema Iberico situaus a lo nord-este de la sierra de Mont Albán.

La superficie de la sierra de Cortes perteneixe a los termins municipals de Cortes d'Aragón, La Foz de la Viella y Chosa (Teruel).

 Altarias 
L'altaria mes gran ye Las Coronas con 1.006 m, seguida de La Plana (989 m), loma Gorda (983 m), cabezo de la Fuent (954 m), cabezo Pelado (952 m) y La Molatiella (948 m).

 Toponimia 
L'oronimo sierra de Cortes deriva de la localidat de Cortes d'Aragón. Se fa una mención d'esta sierra en la versión latina de lo "Fuero de Teruel" como una de las mugas de lo territorio adchudicau a lo concello de Teruel:

En lo "fuero romanz de Teruel" se nombra como sierra de Cortes:

 Cheolochía estructural 
La sierra de Cortes ye lo cabo ueste de l'anticlinal d'Arcaine, situau a lo norte de lo sinclinal d'Obón, con un eixe que traviesa en sentiu nord-ueste-sud-este la part sudoccidental de la sierra.

L'anticlinal d'Arcaine tiene una dirección E-W en la sierra de Cortes, pero se tuerce enta l'este y a partir de Chosa presenta una dirección NW-SE, plegando dica unos km a l'este de lo río Martín, fendo un total de bels 15 km de largaria. Presenta lutitas y evaporitas de facies Keuper en lo suyo nuclio, cubierto por formacions de dolomías y calsineras triasicas y churasicas. Marcos Aurell Cardona, Beatriz Bádenas, Antonio Casas Sainz, Santiago Alberto Moralejo: La geología del Parque Cultural del río Martín. Colección Parque Cultural del río Martín. Zaragoza, 2011. pp. 68-69.

Lo sinclinal d'Obón tiene 30 km de largaria y una radio de curvatura mes gran que no l'anticlinal d'Arcaine y presenta materials cretacios en lo suyo nuclio.

 Cheomorfolochía 
Bi ha una representación de la superficie d'erosión fundamental alomada y partida por lo ret de barrancos de la cuenca hidrografica de los ríos Aguas y Martín. José Luis Peña Monné et al. : Geomorfología de la Provincia de Teruel. Instituto de Estudios Turolenses, 1984. pp. 104.

 Hidrolochía 
La part nordoccidental de la sierra desaugua enta lo requero Granjeta, tributario de lo río Aguas. Las atras parz de la sierra desauguan enta cursos d'augua que cayen en lo río Seco (tributario de Martín): barranco d'el Salobre, río de la Cantalera, Sus y rambla del Abejar.

 Referencias 

 Bibliografía 
 Eduardo Viñuales Cobos (coordinador): Red natural de Aragón. nº 23, Andorra-Sierra de Arcos. Prames, 2008.
 Eduardo Viñuales Cobos (coordinador): Red natural de Aragón. nº 30, Cuencas Mineras. Prames, 2010.
 José Luis Peña Monné, Luis Alberto Longares Aladrén, Marta Espinalt Brillas: Paisajes naturales de la provincia de Teruel. Guía del medio natural. Instituto de Estudios Turolenses, 2000.
 José Luis Peña Monne et al. : Geomorfología de la Provincia de Teruel. Instituto de Estudios Turolenses, 1984.
 Marcos Aurell Cardona, Beatriz Bádenas, Antonio Casas Sainz, Santiago Alberto Moralejo: La geología del Parque Cultural del río Martín. Colección Parque Cultural del río Martín. Zaragoza, 2011.

 Se veiga tamién 
Sierra Meneras.

{{Sistema Iberico Este y nord-este --> nord-este}}

Cortes
Cortes
Cortes
Cortes
Categoría:Chosa
Categoría:Cortes d'Aragón (Teruel)
Categoría:La Foz de la Viella